ՀՀ վարչապետ Նիկոլ Փաշինյանի գլխավորած պատվիրակությունը մայիսի 30-ից 31-ը պաշտոնական այցով գտնվում էր հարեւան Վրաստանում: Դա նորընտիր վարչապետի առաջին պաշտոնական այցն էր, ինչի վրա հատուկ ուշադրություն դարձրեց ինչպես ՀՀ վարչապետը, այնպես էլ նրա վրացի գործընկերը: Առաջին պաշտոնական այցը որոշակի ուղերձ է պարունակում: Որպես կանոն այն կրում է աշխարհաքաղաքական այս կամ այն կենտրոնին կամ հիմնական դաշնակցին հավատարմության ցուցադրման բնույթ, ինչպես նաեւ կարող է ունենալ տվյալ պահին պետության առաջնային հետաքրքրությունների շրջանակը նախանշելու նպատակ: